**DJEČJE GRADSKO VIJEĆE GRADA KOPRIVNICE**

**I**

**DRUŠTVO NAŠA DJECA KOPRIVNICA**

raspisuju

# Natječaj

za dodjelu nagrada

za djela nesebične pomoći i solidarnosti „Naj dječje djelo“ pod nazivom

# Veliko srce koprivničkog djeteta

Koprivnica, 25.10.2021.

**ZAŠTO SE DODJELJUJE JAVNO PRIZNANJE NAJ DJEČJE DJELO GRADA KOPRIVNICE?**

U javnosti i u medijima premalo se govori o ulozi djece u humanitarnom radu, širenju zdravih navika i djelovanju djece na boljitku životne zajednice.

Članovi Dječjeg gradskog vijeća Grada Koprivnice primijetili su da mediji nedovoljno prate humanitarne aktivnosti djece kao i da se dječja postignuća premalo ističu u javnosti.

Dodjelom priznanja *Naj dječjeg djela* „Veliko srce koprivničkog djeteta“ nastojimo inspirirati djecu našega grada i njihove učitelje, stručne suradnike, ravnatelje, voditelje, roditelje i ostale važne osobe u životu djeteta, u činjenju dobrih djela, osobito u vršnjačkom pomaganju, pomaganju starijim osobama, pomaganju osobama s invaliditetom i ranjivim skupinama te promicanju dječjih prava i snalaženju dječjih sposobnosti, samopouzdanja, socijalne osjetljivosti i humanosti.

**TKO PREDLAŽE DJECU ZA NAGRADU NAJ DJEČJE DJELO?**

Prijedloge za nagradu Naj dječje djelo „Veliko srce koprivničkog djeteta“ iniciraju:

1. Učenice/i za druge učenike (jednoga ili grupu učenika),
2. Razred (za učenicu/ka ili grupu učenika),
3. Učitelji i stručni suradnici,
4. Ravnatelji,
5. Prijatelji,
6. Susjedi (za učenicu/ka ili grupu učenika).

Ukoliko se netko osobito ističe u izvanškolskim aktivnostima i gradskim i županijskim projektima, za nagradu ga može predložiti i bilo koji član Dječjeg gradskog vijeća Grada Koprivnice.

**TKO MOŽE BITI PREDLOŽEN ZA NAJ DJEČJE DJELO?**

Učenik ili učenica, grupa djece, razred ili razredi svih osnovnih škola s područja grada Koprivnice koji su u prethodnoj kalendarskoj godini volontirali i istaknuli se nesebičnom pomoći, solidarnošću i ljubavi prema bližnjima na način da su:

* + inicirali pomoć starijima, nemoćnima, siromašnima, bolesnima i ostalim ranjivim skupinama ljudi,
  + sudjelovali i volontirali u projektima u zajednici,
  + pomogli drugim učenicima,
  + istaknuli se u vršnjačkoj pomoći,
  + istaknuli se u prevenciji vršnjačkih sukoba,
  + istaknuli se u promicanju dječjih prava i zaštiti ranjivih osoba,
  + promicali zdrav način života,
  + djelovali na uočavanju i suzbijanju neprihvatljivog ponašanja koje šteti dobrobiti pojedinca i zajednice,
  + idejama i aktivnostima istaknuli se u predanosti za humaniji i bolji svijet,
  + razvijali toleranciju prema spolnim, jezičnim, religijskim i nacionalnim različitostima svoga razreda, škole i lokalne zajednice.

## NAGRADE

1. Priznanje – kao najviši rang nagrade za izuzetnu pomoć, solidarnost i humanost djeteta/grupe djece,
2. Pohvalnice – za sva druga vrijedna dječja djela.

## POVJERENSTVO

Povjerenstvo za dodjelu nagrada za Naj dječje djelo „Veliko srce koprivničkog djeteta“ čini 9 članova:

1. Voditelj/ica i dva člana Dječjeg gradskog vijeća Grada Koprivnice – 3 člana,
2. Predstavnici Vijeća učenika osnovnih škola – 1 član,
3. Predstavnik/ca osnovne škole iz redova nastavnika ili stručnih suradnika – 1 član,
4. Predstavnik/ca Društva Naša Djeca Koprivnica - 2 člana,
5. Predstavnik/ca Koordinacijskog odbora Grada Koprivnice za vođenje akcije „Gradovi i općine – prijatelji djece“ – 1 član,
6. Predstavnik/ca Upravnog odjela za društvene djelatnosti Grada Koprivnice – 1 član.

Društvo Naša Djeca Koprivnica imenuje Povjerenstvo za dodjelu nagrada na redovnoj sjednici. Imenovano Povjerenstvo donosi konačnu Odluku o dodjeli nagrada.

**PRIJAVE NA NATJEČAJ**

1. Prijave za dodjelu nagrada dostavljaju se na adresu:

## Društvo Naša djeca Koprivnica

**Hrvatske državnosti 10 Koprivnica**

**s naznakom „za Naj dječje djelo“**

1. Natječaj je otvoren **od** **26. listopada 2021. godine do 30. studenog 2021. godine**. (Uvažava se prijava koja je do krajnjeg roka predana pošti što je vidljivo iz poštanskog žiga).

1. Prijava se podnosi u slobodnoj formi s naznačenim osnovnim elementima:

*imenom i prezimenom djeteta /grupe djece, kontakt adresom i brojem telefona, kratkim*

*opisom dječjeg humanog djela, a mogu se dostaviti i dodatni materijali kao što su pisma, preporuke, mišljenja osoba kojima se pomoglo, fotografije, članci i slično.*

1. Svi podnositelji prijava kao i nominirani kandidati sudjelovat će na svečanosti dodjele nagrada.

1. Svi zainteresirani za podnošenje prijava mogu se javiti za sva dodatna pitanja i objašnjenja predsjednici Društva Naša Djeca Koprivnica Jadranki Lakuš putem elektroničke pošte na adresu: jadranka.lakus@gmail.com

Predsjednica DND Koprivnica: Dječji gradonačelnik:

Jadranka Lakuš Gregor Gašparić